**PODMIENKY UVÁDZANIA DO PREVÁDZKY ZARIADENIA WILO SE**

**Čl. 1**

**Všeobecné ustanovenia**

V prípade objednania uvedenia do prevádzky od servisného oddelenia firmy WILO CS s.r.o. (ďalej len „WILOCS“) je treba poslať písomnú objednávku prostredníctvom servisného portálu dostupného na [www.wiloservis.sk](http://www.wiloservis.sk/) alebo zaslať email s objednávkou na e-mail: servis.sk@wilo.com.

**Povinné doklady k objednávke:**

* Fotodokumentácia stavebnej pripravenosti alebo čestné prehlásenie o pripravenosti stavby akceptujúce podmienky podľa Čl.2
* Technická správa zariadenia
* Dodací list
* Vyplnené „Záväzné prehlásenie objednávateľa na požiadavku na nastavenie režimu prevádzka zariadenia“
* Zabezpečenie prístupu na miesto inštalácie
* Pre servisných technikov firmy alebo partnerov WILOCS je treba zaistiť parkovanie v mieste inštalácie a kompetentnú osobu na zabezpečenie prístupu ku zariadeniu určenému na sprevádzkovanie.

**Výjazd sa neuskutoční ak:**

* Nebude potvrdená pripravenosť stavby
* Nebude dodaný kontakt na kompetentnú osobu v mieste inštalácie
* Nebude zaistené sprístupnenie do priestorov s inštalovaným zariadením WILO SE

Pokiaľ nebude kontaktná osoba dosiahnuteľná na uvedenom telefónnom čísle pred výjazdom servisného technika, výjazd sa neuskutoční. V prípade, že kontaktná osoba nie je schopná zaistiť sprístupnenie nutných priestorov na inštaláciu zariadenia alebo nemá k dispozícii požadované údaje o nastavení zariadenia (napr.: frekvenčných meničov, riadiaceho systému, logiku riadenia hladinovými snímačmi, napojenie na BMS systémy apod.) sa realizácia uvádzania do prevádzky nevykoná a zákazník je povinný servisný výjazd zaplatiť. Servisný zásah je vždy účtovaný podľa platného Cenníka servisných prác firmy WILO CS na základe vystavenej faktúry a podľa potvrdeného rozpisu vykonaných prác.

**Čl. 2**

**Pripravenosť objednávateľa**

Podmienkou prijatia objednávky a následného sprevádzkovania je stavebná a technická pripravenosť zo strany klienta (najmä prístupný a postačujúci servisný priestor okolo inštalovaného zariadenia).

**Nutné body prípravy pred sprevádzkovaním:**

* Je pripravený a zapojený funkčný hlavný prívod elektriny na sprevádzkovanie zariadenia
* Je zariadenie komplet nainštalované a pripojené na dokončený a prevádzky schopný systém rozvodu média
* Je pripravené a zapojené káblové prepojenie jednotlivých snímačov a snímačov k riadiacemu systému zariadenia
* Je pripravené a zapojené káblové prepojenie k nadradenému riadeniu či kontrolnému zariadeniu

**Čl. 3**

**Podmienky pri uvádzaní do prevádzky**

V mieste montáže nesmú prebiehať súbežne iné pracovné činnosti, ktoré by komplikovali, ohrozovali či znemožnili prácu na danom zariadení alebo prístup k nemu. Prístup musí byť bezpečný a montáž osvetlená. Pri inštalácii pre výšky nad 3 m, musí objednávateľ vopred upozorniť či zaistiť montážnu plošinu či inú konštrukciu pre ľahký prístup. Pokiaľ objednávateľ požaduje zaistenie konštrukcie pre prístup od WILO CS, je nutné túto požiadavku uviesť do objednávky. Cena za túto službu bude pripočítaná k cene samotného sprevádzkovania.

Príslušenstvo zariadenia (snímače, regulátory apod.) musí byť osadené do systému rozvodu či riadiaceho rozvádzača systému a elektrické vodiče medzi nimi a zariadením (čerpadlom, miešadlom, ATS stanicou, separačným zariadením apod.) musia byť prepojené.

Ak nebudú vyššie uvedené podmienky splnené možno riešiť sprevádzkovanie formou dodatočnej objednávky pri zistení nedostatočnej pripravenosti stavby.

**Podmienky pre možné sprevádzkovanie pri nedostatočnej pripravenosti**:

* Objednávku možno urobiť iba písomne na adrese servis.sk@wilo.com, alebo na servisnom portáli [www.wiloservis.sk](http://www.wiloservis.sk).
* Minimálna voľná dĺžka koncov elektrických či riadiacich vodičov od napájania či externých zariadení dotiahnutých k zariadeniu, alebo riadiacemu systému zariadenia musí byť min. 2 metre.
* Konce jednotlivých vodičov musia byť označené názvom zariadenia, ku ktorému sa majú napojiť.
* Servis WILOCS nezodpovedá za dimenziu vodičov pripravených stavbou!

**Čl. 4**

**Záverečné ustanovenia**

Po riadnom sprevádzkovaní musí byť zaistená prítomnosť obsluhy pre následné zaškolenie používania a údržby a kompetentného pracovníka objednávateľa na podpis dokumentov súvisiacich s uvedením do prevádzky.

Kompetentná osoba objednávateľa potvrdí prípadný zoznam viacprác (osadenie elektrických vodičov nad rámec podmienok pre sprevádzkovanie atp.). Zoznam bude uvedený v protokole uvedenia do prevádzky.